open-index/open-wikipedia-markdown huggingface dataset:
Çanakkale (vilayet)

La provensiya de **Çanakkale** (en turko*Çanakkale İli*) es una de las 81 provensiyas de Turkiya.

*Superfisi: 9.887 km&sup2;
*Povlasyon (2010): 490,397
*Densidad de povlasyon:  47,03 mor./km&sup2;
*Kapital (*İl Merkezi* en Turko):       **[[Çanakkale (sivdad)|Çanakkale]] **
**Povlasyon (2000): 75.810

*Distriktos (*ilçeler*):

Provensiya situada entre las dos kontinentes (Evropa y Asya). El Estrecho de las Dardanelles (*Çanakkale bogazi*), separa la Mar Egeo de la Mar de Marmara. La península de Gelibolu, famoza por las furiyozas kombates durante la Premiera Gerra Mondial, konforma la parte evropeana de la provensiya.

## Komunidad
En Çanakkale, hay una komunidad (konforma solamente por las 4 familyas lokales) kuaje eskapada. La famoza esnoga Mekor Hayim de este siudad serve komo el muzeo.

## Enlases Eksternos
* http://www.canakkale.gov.tr/ La Prefektura de Çanakkale
* https://web.archive.org/web/20070831011145/http://www.canakkalemusevicemaati.com/asp/index.asp La Komunidad Djudia de Çanakkale

Kateggoría:Vilayetes de Turkia
Karataş, İzmir

**Karataş** es una máale (*mahalle*, en turko) de Ezmirna, Turkiya ke se topa arientro del distrito de Konak. Los grékos yamavan *Melantia* a la maále. La máale ya no tiene delimitasion ofisiala i solo egziste komo una *semt* en la beira del Golfo de Ezmirna. La su ekstension es la de la máale ofisiala, yamada Turgut Reis. Los ke biven en la máale, muy orgolyosos de eya, es komun ke digan ke biven en Karataş. 

En Karataş se topa la mas grande esnoga de la sivdad, Bet Israel, i el Karataş Hastanesi, tambien yamado "Yahudi Hastanesi" (*Espital djudio*, en turko), ke es propiedad de una fondasion djudia de bienfezensia. Asansör, literalmente "el elevador", aperturado enel anyo 1907 por un ombre de negosios djudio yamado Nesim Levi para permitir ke la jente pudiese yegar a la parte alta de la máale, es un simbolo de la Karataş ansina komo de Ezmirna. El Asansör esta ubikado en la Kaleja Dario Moreno (Dario Moreno Sokağı), en onor al kantador ke le merkó una kaza a la su madre en esta kaleja i bivio kon eya durante sus primeros anyos komo kantador.

## Ver endemas
* Balat
* Kuzguncuk
Bandırma

**Bandırma** (en Grego: *Πάνορμος* Panormos) es un distrikto (*ilçe* en Turko) de la provensiya de Balıkesir de Turkiya. Es una sivdad en la parte meridyonal de la Rejiyon de Marmara. Bandırma es el mas grande distrikto de Balıkesir.

Bandırma tiene una peninsula (Kapıdağ) al norte, i Manyas Gölü (lago de Manyas) al sud, un paradiso de los pasharos, i Erdek al oeste. El senso 2000 puso a povlasyon en 120.753 abitantes, i sigun una estimasyon enel anyo 2005, la povlasyon era serka de 140.000.

## Sivdad Ermana
*  Kamen, Almania

## Enlases Eksternos

*Site Ofisiyel de Bandirma
*Las Fotografiyas de Bandırma

Kateggoría:Lokalidades de Turkia
Lingua turkana

La **lingua turkana**, (*Türkçe* o *Türk dili*) o **turko** pertenese a la famiya linguistika de las linguas turkanas; ke es avlada desde el oksidente de Kina asta los Balkanes. 

Es ofisial en Turkiya, ande se avla desde la epoka medieval, kuando los turkanos prosedentes de Asya Sentrala instalaronse en Anatolia, ke entonses era parte del Imperio Bizantino. Es ofisiyal tanbiyen en la Repuvlika Turkana del Norte de Kibris. En algunas zonas balkanikas se avla una varyedad konosida komo turko otomano (*Osmanlı Türkçesi*), kue se diferensiya bastante del turko moderno de Turkiya. En varios paizes de Evropa Oksidentala egzisten importantes komunidades de avlantes de turko, emigradas de la Turkiya en datas resyentes.

Es lingua ofisiala en la Turkiya i Kibris del Nord. En Kipre tambien es lingua ofisiala de la repuvlika, andjak no es uzada.
En otros paezes ande no es lingua ofisiala a levelo nasyonal, es lingua ofisiala a nivel rejional, komo por enshmplo:
* Irak: Los distritos de Kirkuk, Mosul i Tal Afar
* Kosovo: Las munisipalidades de Prizren i Mamuša
* Bulgaria: Las provensiyas de Kardzhali i Razgrad
* Makedonia del Norte: Las munisipalidades de Debar, Centar Župa, Kičevo, Vraneštitsa, Mavrovo i Rostuša, Radoviš, Plasnitsa, Gostivar i Resen

Es una lingua aglutinativa ke se baza en un sistema de sufiksos e infiksos anyadidos a la raiz de las palavras ke permiten ekspresar gran kantidad de sinyifikado kon pokos biervos. La su gramatika no suele tener eksepsiyones. No egziste el jendre gramatikal.

El Turkano fue eskrito kon munchos sistemas de eskritura. Se eskriviyo kon alefbet arabo adaptados desde el syéklo XIII asta la reforma ortografika emprendida en los anyos 1920 por el govierno de Mustafa Kemal Atatürk, el kualo emprendiyo varias inisiyatikas de oksidentalizasyon del payis kon la kreensia de ke esto kontriviriya a su modernizasyon. La reforma ortografika vino akompanyada de un intento de "depurasyon" nasyonalista, es desir, de trokar la gran kantidad de prestamos linguistikos en la lingua turkana otomana (sovre todo arabes i persas) por biervos de raiz turkana, objektivo vijyente oy en diya ke no ha koseshado los egzitos esperados. 

Esta regulada por la *Türk Dil Kurumu* (Sosyeté de la Lingua Turkana, TDK)

Egzemplo de teksto: Artikolo 1 de la Deklarasyon Universala de los Diritos Umanos

*Bütün insanlar hür, haysiyet ve haklar bakımından eşit doğarlar. Akıl ve vicdana sahiptirler ve birbirlerine karşı kardeşlik zihniyeti ile hareket etmelidirler.*
(Todos los benadamos nasen livres e eguales en dinyidad i derechos i, dotados komo estan de razon i konsiyensiya, deven komportarse fraternalmente los unos kon los otros. )

## Atamientos eksternos
* Lisyones turkanas del vokabularyo en el Internet Polyglot
* Lisyones de turco (en inglez)
* Klase de turko. Lisyones de gramatika, vokabularyo y ekspresyones komunes.

Katēggoría:Linguas
Turko
Repuvlika Turkana del Norte de Kipre

La **Repuvlika Turkana del Norte de Kipre** (RTNK) (en turko: **Kuzey Kıbrıs Türk Cumhuriyeti** (KKTC) es un estado de fakto, ke kontrola el tersiyo nord de la adá de Kipre, en la Mar Mediterranea Oriyentala, serka de la kosta de la Turkiya, Libanon, Yisrael i Surya. La adá de Kipre esta ubikada a 113&nbsp;km al sud de la Turkiya i 120&nbsp;km al oeste de Surya.

La Turkiya es el uniko payis ke la rekonose ofisialmente komo un paez independiente, endemas, Bosnia i Herzegovina i Azerbaidjan rekonosen la su soverania komo un payis distinto al sektor grégo, má no tienen ambasada en Lefkoşa, la sivdad kapitala, i Paraguay i Gambia tienen intensiones de rekonoser a la RTNK en un futuro serkano; todos los demas governos i las Nasiones Unidas rekonosen la soveranya de la Repuvlika Kipriyota sovre toda la adá. La Organizasion de la Konferansa Islamika rekonose a la Repuvlika Turkana del Nord de Kipre komo un estado konstituyente, basho el nombre de *Estado Turko Kipriyota*. El resto del mundo rekonose la isola komo la Repuvlika Kipriyota, una isola-nasyon, i myembro de la Union Evropea. La RTNK deklaro la su independensia enel anyo 1983, ma la su deklarasyon de independensia era deklarada "ilegal" por las Nasyones Unidas, al ekstremo de ke solo konsidera al presidente elekto de la "Komunita Turkana de la Repuvlika Kipriyota" komo un *partner* para las negosiyasyones ensima del futuro de la isola.

En la isola endemas se topan las bazas de la armada del Reyno Unido de Akrotiri i Dhekelia.

## Atamientos eksternos
* Primo Ministro Del Kibris Del Norte
* Prezidensiya Del Kibris Del Norte
* Parlamento del Kibris Del Norte
* Banko Sentral del Kibris Del Norte
* Zypern Times

Kateggoría:Payises no rekonosidos internasionalmente
Kateggoría:Kipre
Kateggoría:Paizes
Tizi Uzu

**Tizi Uzu** (en tamazight **Tizi Uzezzu**, *Vista de las flores*; en franses **Tizi-Ouzou**; en arabo **تيزي وزو**), es la sivdad kapital de la wilaya de Tizi Uzu, en Arjelia.  la sivdad limita kon la Mar Mediterraneo al Nord, al Sud kon la Wilaya de Buira, al Este kon la Wilaya de Bedjaya, i al Oeste kon la Wilaya de Bumerdes. La sivdad es el sentro prinsipal de la kultura kabil en Arjelia. 

## Edukasion en Tizi Uzu
En la sivdad se enkontran las sigintes kazas de estudios superiores:
*La Universitá de Tizi Uzu
*La Universitá Moloud Mammeri de Tizi Uzu (enlaso eksterno)

## Esporte en Tizi Uzu
El ekipo de futbol de la sivdad de Tizi-Ouzou, *[[JS Kabylie]]* (Jeunesse Sportive de Kabylie) o *Djuventud Esportiva de Kabilia*, es uno de los ekipos mas konosidos de Afrika i a ganado la Kopa de Futbol de Afrika tres vezes i la Kopa Nasional de Arjelia 13 vezes..

## Personas nasidas en Tizi Uzu
*Mouloud Mammeri, eskritor, antropologo i linguista kabil
*Saïd Saadi, sekretario jeneral del partido berberista i laiko *Rassemblement pour la culture et la démocratie* (Agrupasion por la Kultura i la Demokrasia)
*Hocine Aït Ahmed, fundador del partido berberista sosialista i laiko *Front des Forces socialistes* (Frente de las Huérsas Sosyalistas)

Kateggoría:Vikipedya:Artikolos kon grafia ladina
Kateggoría:Lokalidades de Afrika
Kateggoría:Lokalidades kon mas de 100.000 moradores
Üsküdar

**Üsküdar** es una grande i muy povlada máale de la sivdad de Istanbul, en la kosta Asyatika del Bosfor, enfrente del sentro de la sivdad ke esta ubikado en el lado evropeo. Üsküdar esta serka de Kadıköy. Tiene mas de medio milyon de abitantes. La máale tiene un ambiente mas kalmo i por tánto, amijor kalidad de vida ke el lado evropeo de la sivdad, a pesar ke se le puede akeseder fasilmente a la máale de Eminönü pasando el Bosfor en nave o en otomobil. Munsha de la jente ke vive en la máale viaja todos los dias al lado evropeo para lavorar o estudiar.

En Üsküdar ay munshas mezkitas istorikas, komo la Mezkita de Mihrimah Sultan; i la Mezkita Mimar Sinan's Şemsi Paşa, kenes eran la ija i el wazir de Suleiman el Magnifiko, respektivamente, endemas de ke en Doğancılar estan las mezkitas de Valide Sultan i la mezkita Çinili Camii. Tambien estan el teatro Musahipzade Celal Sahnesi i la Universitá de Komersio de Istanbul.

Katēggoría:Maales de Istanbul
Kateggoría:Vikipedya:Artikolos kon grafia ladina
Shulhan Aruh

El **Shulhán Aruh** (en ivrit **שולחן ערוך**, *mesa aprontada*) es la kodifikasiyon de la ley djudía eskrita por Rabí Yosef Karo (1488-1575), el kualo era uno de los últimos poskim i místikos de Safed. Bazada en otro livro de Karo, el Bet Yosef, anke kitado el komentario analítiko, el Shulhán Aruh es una presentasiyon kompleta de la Alaha en katro seksiyones. El Shulhán Aruh tiene kodifikadas las leyes i tradisiones de los sefardim i mizrahim, los kualos akseptaron pishín esta ovra komo la gia kon autoridad para las komunitas djudias. Afilu para los ashkenazim, la ovra del haham Karo no amostró varias tradisiones i humrot ke egzistiyan en las komunitas djudias de Evropa Sentrala i Oryentala desde la epoka de Rabí Asher ben Yehiel. Alkunos trokamyéntos i notas emportantes fueron adisionados por Rabí Moshé ben Israel Isserles, el Rem"a (1525-1572), ma egziste una versiyon muy popular, el Kitzur Shulhan Aruh, la kuala fue publikada en Madjaristan por el Rabí Shlomo Ganzfried enel anyo 1864. A diferensia del Talmud, el Shulhan Aruh es una obra monosemika, es dizir, esta eskrita de tal manera ke sólu ay una interpretasiyon posivle.

La su estruktura de 4 libros, sige un orden komo el de los Libros de Turino, del rabino Jakob ben Asher:

* Orah Haim (אורח חיים): siklo de vida, arrogamientos i fiestas relijiosas.
* Ioré Deá (יורה דעה): kashrut y luto, entre otros.
* Even Ha'ezer (אבן העזר): relasiones entre el ombre i la mujer.
* Hoshen Mishpat (חושן משפט): diríto publiko, penal i privado.

## Referensias
***Judaísmo A-Z. Léxico Ilustrado de Términos y Conceptos**. Departamento de Edukasiyon i Kultura Relijiosa para la Galut de la Organizasiyon Zionista Mondiala. Yerushalayim, 1983, p. 574. 

Katēggoría:Djudaismo ortodokso
Kateggoría:Alaha
Kateggoría:Vikipedya:Artikolos kon grafia ladina
Safed

**Safed** (en ebreo צְפַת, Tzfat) es una sivdad ubikada en el Distrito Norte de Yisrael. Segun la Ofisina Sentral de Estadistikas de Yisrael, a finales del anyo 2003, la sivdad tenia una poblasion de 26.600 abitantes. Safed es rekonosida como una de las katro sivdades santas djudias djunto kon Yerushalayim, Tiberias i Hevron i como sentro para la Kabala, una forma esoterika de mistisismo djudio. Es tambien famosa por ser una sivdad de klima saludable y con festividades, kon enveranos agradables i kon inviernos kon neve déke la su altitud de mas de 900 metros i munshas luvias.

La sivdad ha eksperimentado resientemente atakos de misiles de Libanon lansados por Hizbolá. An sido feridos i muertos varios sivdadanos en los atakos kon los misiles Katyusha. 

Katēggoría:Relijion
Katēggoría:Djudaismo
Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 10.000 moradores
Barquisimeto

**Barkisimeto** (en espanyol *Barquisimeto*), la yamada *Kapitala musikal de [[Venezuela]]*, es la kapitala del Estado Lara i  del Munisipio Iribarren, emportante sentro urbano, industrial, komersial i de transporte del payis. Es la katrena sivdad kon mas moradores de Venezuela. Es konosida endemas komo la *Sivdad de los krepuskulos*, por modre de sus ermozos atadreseres. La sivdad se topa enel altiplano omonimo, enriva de las beiras del rio Turbio. Los moradores orijinalos yamavan *varikisimeto* al chiko rio de aguas de kolor grizo. Otro de los posivles orijenes del su nombre es el de la kolor kolorada yamada *barikí*, ke los indianos Jirahara kullaneavan en sus seremonias relijiosas. La sivdad fue fundada por el espanyol *Juan de Villegas* en el anyo 1552, en la beira del rio Buría, komo **Mueva Segovia de Barkisimeto**. Dospues fue trokada de lugar tres vezes fina el anyo 1563, kuando topo la ubikasion aktuala.

## Emportansia komersiala de la sivdad
La sivdad es un sentro komersial de prima emportansia en el payis, deke se topa ande se ankontran los otoyoles prinsipales ke komunikan el sentro, las montanyas de los Andes, el oksidente del payis, la kosta i los yanos; de fakto, Barkisimeto tiene el uniko komerso del payis ke no esta en frontiera ni en un porto; para ese uza el porto de Puerto Kabeyo, kon el ke se komunika por treno. En la sivdad se topa Merkabar (*Mercabar*, en espanyol), el mas grande sentro de magazenamiento de merkaderiyas de la Amerika Latina.

## Atamientos eksternos
* Blog no ofisial de la sivdad (en espanyol)
* Venezuela Tuya (en espanyol)

Kateggoría:Vikipedya:Artikolos kon grafia ladina

Kateggoría:Lokalidades kon mas de 1.000.000 de moradores
Recep Tayyip Erdoğan

**Recep Tayyip Erdoğan** es el primero ministro de la Turkiya desde Marso del anyo 2003. Pertenese al Partido de la Djustisia i el Dezvelopamiento (*Adalet ve Kalkınma Partisi* o *AKP*, en turko).

### El su govierno
Desde ke fue elekto komo primero ministro, Erdogan a lansado munshas trokos legales, kon la idea de aser de la Turkiya un paez ke kumple kon las reglas de la Union Evropea (UE), para asi poder ser akseptada en eya. Una de las reformas mas konosidas es la abolision de la pena de muerte i el mayor respekto a los diritos umanos para la povlasion kurda del oryénte del paez. Endemas, mantene la posizion del su paez adyéntro de la OTAN, ma no aksepto ke la armada de Estados Unidos uzara el su paez para atakar por el nord a Irak enel anyo 2003, ma si permitio ke los aviones amerikanos bolaran por el syelo turkano. Endemás, tambien a partisipado en la firma del Pakto ke establese una Konstitusion para Evropa, ke se firmo el 29 de Októbre del anyo 2004 en Roma.

Kateggoría:Turkanos
Kateggoría:Vikipedya:Artikolos kon grafia ladina
Kateggoría:Shefes de Estado o Governo aktualos
Rehovot

**Rehovot** (en ebreo רְחוֹבוֹת, pronunsiado Reḥovot, "lugares amplios"), es una sivdad en el sentro de Israel. La sivdad se ankontra serka de la kosta de la Mar Mediterraneo oryental, a 20 km del sud de Tel Aviv i es konsiderada la kapital sientifika de Yisrael déke en la sivdad se ankontra el Instituto Sientifiko Weizmann. El su alkalde es Shuki Forer. La sivdad esta konstruyida en el sitio donde estaba Doron, una konunita djudia que egzistia en la epoka de la Mishna, endemas ke dempues fue la ubikasion de Khirbet Duran, povlada en la epoka de los Romanos y el Império Bisantino. En la sivdad se va fraguar el Muzeyo de la Erensia Etiope, el ke va amostrar la kultura i la erensia relijiosa de la komunita de los Beta Yisrael

## Sivdades ermanas

*  **[[Manchester]]**, Reyno Unido 
*  **[[Parana]]**, Arjentina
*  **[[Grenoble]]**, Fransia
*  **[[Filadelfia]]**, Estados Unidos
*  **[[Rochester]]**, Estados Unidos
*  **[[Heidelberg]]**, Almania

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 100.000 moradores
Repuvlika Kipriyota

La **Repuvlika Kipriyota** (en grégo Κύπρος, Kipros; en turko Kıbrıs) es un paez evropeano uvikado en la adá del mezmo nombre ke es parte de la Union Evropea (UE). Esta Repuvlika es un Estado internasyonalmente rekonosido, ma solo kontrola dos treseras partes del sud de la isola. El tresiyo nord fue okupado por la Turkiya en el anyo 1974, dempues del golpe de estado grego i ke dempues se kreyo la Repuvlika Turkana del Norte de Kibris para estavleser un estado para los turkanos de la isola. Este payis solo esta rekonosido ofisialmente por la Turkiya, ma otros payises komo Azerbaidjan, Bosnia i Hersegovina, Gambia i Paraguay amostraron entereso en estavleser relasyones kon el payis. En la isola tanbyen se ankontran las bazas de la armada del Reyno Unido de Akrotiri y Dhekelia. La isola de Kipre esta uvikada en la Mar Mediterraneo a 113 km al sud de la Turkiya i 120 km al oksidente de Surya.

Kipre ingreso komo membro de las Nasyones Unidas el 20 de septiembro del anyo 1960, dempues de ser kolonia del Reyno Unido.

### Organizasion territoriala

## Pertenensiya Internasyonal
La Repuvlika Kipritoya partisipa en: Australia Group, CN, CE, CFSP, EBRD, EIB, EU, FAO, IAEA, IBRD, ICAO, ICC, ICCt, ITUC, IDA, IFAD, IFC, IHO,ILO, IMF, IMO, Interpol, IOC, IOM, IPU, ITU, MIGA, NAM, NSG, OPCW, OSCE, PCA, UN, UNCTAD, UNESCO, UNHCR, UNIDO, UPU, WCL, WCO, WFTU, WHO, WIPO, WMO, WTO, WTO.&nbsp;https://web.archive.org/web/20181226020655/https://www.cia.gov/library/publications/the-world-factbook/geos/cy.html http://ec.europa.eu/enlargement/archives/enlargement_process/past_enlargements/eu10/cyprus_en.htm

## Ver endemas
* Repuvlika Turkana del Norte de Kibris
* Kipre (isola)

## Atamientos Eksternos
* El Proyekto de la Diaspora Kipriyota
* Repuvlika Kipriyota - En Grego
* Repuvlika Kipriyota - En Inglez
* Konstitusyon de la Repuvlika Kipriyota
* Banko Sentral de la Kipre
* Cyprus Directory

Kateggoría:Vikipedya:Artikolos kon grafia ladina
Katēggoría:Kipre
Katēggoría:Paizes
Katēggoría:Union Evropea
Katēggoría:Paizes de Evropa
Silvyo Ovadya

**Silvyo Ovadya** es el prezidente de la komunidad djuida en Turkiya. En el mizmo tyempo es el eskrivano del livro "*Osmanlı'da Yahudi Kıyafetleri-Jewish Costumes In The Ottoman Empire*" (Los Kostumes Djudious En El Imperio Ottomano)

Kateggoría:Djudios turkanos
Rifat N. Bali

**Rıfat Bali**, un bushkador turko-djudio, nasyo en el 1948, en Istanbul. Es diplomado de la Universidad de Sorbonne, al departemento de las Syensiyas Teolojikas. Puvlikado sus artikolos en las revisatas komo *Tarih ve Toplum*, *Toplumsal Tarih*, *Birikim* i *Virgül*. En el mizmo tyempo, adjuntado kon sus artikolos a los proyektos ansiklopedikos, i las antolojiyas. Redaktado los munchos livros i preparado a puvlikasyon. Es marido kon dos ijos.

## Algunos Ejemplos De Sus Livros
* **Musa'nın Evlatları Cumhuriyet'in Yurttaşları** (*Los Ijos De Moshe i Los Sitizenos De La Repuvlika*) Edisyon İletişim / 470 pajinas.,ISBN 975470887
* **Türkiye'de Yayımlanmış Yahudilikle İlgili Kitap, Tez ve Makaleler Bibliyografyası 1923-2003** (*La Bibliyografya de los livros, las tezis i los artikolos konsernantes el djudaismo, puvlikados en La Turkiya, 1923-2003*) Edisyon Turkuaz / 432 p, ISBN 975-92630-0-9
* **Cumhuriyet Yıllarında Türkiye Yahudileri Bir Türkleştirme Serüveni (1923-1945) **(*Los Djudios en los primeros anyos de la Repuvlika: Una Aventura de Turkizasyon 1923-1945*) / Edisyon İletişim / 612 p, ISBN 975-470-763-4
* **Cumhuriyet Yıllarında Türkiye Yahudileri Aliya: Bir Toplu Göçün Öyküsü (1946-1949) ** (*Los Djudios en los primeros anyos de la Repuvlika, Aliya: La Istorya de Una Emigrasyon Kumulativa (1946-1949)* ) / Edisyon İletişim / 463 p.,ISBN 975-05-0098-9
* **Devlet'in Yahudileri ve "Öteki" Yahudi** (*Los Djudios Del Estado i El "otro" Djudio*) / Edisyon İletişim / 479 p., ISBN 975-05-0204-3

## Enlase Eksterno
Sityo Offisiyel del Bushkador

Kateggoría:Vikipedya:Artikolos kon grafia ladina
Magen David Adom

El **Magen David Adom** (*Estreya de David Kolorada*), (En Ivrit **מגן דוד אדום**) es el servisyo nasyonal de emerjensiya i asistensiya medikal, de dizastre i ambulansiya, ansi komo el Banko de sangre. 

## Istoriya
El **Magen David Adom** fue kreyado en 1930 komo una inisiyativa volontariya kon sede en Tel Aviv, i posterioramente se ekstendio a Yerushalayim, i Haifa. Pasando a tener prezensya nasyonal 5 anyos despues proveyendo apoyo mediko a la povlasyon de la Agana. En 1950 La Knesset sansiyonı la lejislasyon ke lo konvertiyo en el servisyo nasyonal medikal de emerjensiya de Yisrael

## Atamientos Eksternos
*AFMDA Amigos Amerikanos del Magen David Adom
*Reyno Unido Amikale del MDA
*MDA Yisrael en Inglez
*MDA Yisrael en Ivrit

Kateggoría:Israel
Viksiyonaryo

El Viksiyonaryo o **Viksionario** sera un proyekto kolaborativo para produsir un diksionario multilingual gratuito en kada lengua, kon sinyifikados, etimolojiyas y pronunsiyasyones, en akelilas lenguas en las ke seya nesesaryo. Viksiyonaryo sera el akompanyante leksiko al kontenido aviyerto de la ansiklopediya Wikipedia. 

El Viksiyonaryo no esta aviyerta todaviya.




 Enlase a **[[:wikt:La Hoja Primera|Viksionario en <br />Judeo-Español (La Primera Hoja)]]** 






Kateggoría:Prodjektos de la Fondasion Wikimedia
Nikosiya

**Nikosiya** (en gréko Λευκωσία, Leukosía, *sivdad de la viktoria* o * sivdad blanka*) es la kapital i la sivdad la mas grande de la Repuvlika Kipriyota‎ kon un povlasion de 224.500 abitantes. Es el sentro ekonomiko, politiko y kultural del payis. La sivdad gréka esta separada del sektor turko-kipriyota de la isola por la yamada "linea vedre"; el nombre turko de la sivdad es Lefkoşa, ke endemas es la kapital de la Repuvlika Turkana del Norte de Kibris, ke se topa al otro lado de la linea vedre. Konosida komo *Lefkousia*, *Ledra* o *Ledrae* en tiempos antikos, la sivdad fue la kapitala del Reyno de Kipre desde el anyo 1192. Dempues fue parte de la Repuvlika de Venezia en 1489 i paso a azer parte del Imperio Otomano enel anyo 1571. El nombre kon el ke se le konose en Oksidente, *Nikosiya*, aparesio kuando yegaron los Lusignan. Los Krusados Frankos no savian dizir *Levkosía* korrektamente. 

## Sivdades Ermanas
*  **[[Schwerin]]**, Almania 
*  **[[Atenas]]**, Gresia 
*  **[[Odessa]]**, Ukraina 
*  **[[Shiraz]]**, Iran 
*  **[[Bukureshti]]**, Rumania 
*  **[[Shanghai]]**, Kina 
*  **[[Barselona]]**, Espanya
*  **[[Beirut]]**, Libanon 
*  **[[Sivdad de Meksiko]]**, Meksiko 
*  **[[Milano]]**, Italia 
*  **[[Abu Dhabi]]**, Emiratos Arabos Unidos

Kateggoría:Lokalidades de Evropa
Kateggoría:Vikipedya:Artikolos kon grafia ladina
Katēggoría:Sivdades kapitalas
Kateggoría:Lokalidades kon mas de 100.000 moradores
Kateggoría:Kipre
Kipre (izla)

**Kipre** (Kıbrıs en Turko, Κύπρος (Kipros) en Grego) es una ada en la Mar Mediterranea Oryental, serka de la beira de la Turkia, Libanon, Yisrael i Surya. La ada de Kipre es topada a 113 km al sud de la Turkia i 120 km al oeste de Surya.

## Ver endemas
*Repuvlika Turkana del Norte de Kibris
*Repuvlika Kipriyota

## Atamientos eksternos
*Los Otelos de Kipre
* La Kipre Para Los Turistos

Kateggoría:Vikipedya:Artikolos kon grafia ladina
Kateggoría:Kipre
Kateggoría:Evropa
Kateggoría:Asia
Kateggoría:Izlas
Lefkoşa

Lefkoşa (nombre turko ke provene del gréko Λευκωσία, Leukosía, sivdad de la viktoria o sivdad blanka) es la parte del nord de la sivdad de Nikosiya i la kapitala i la sivdad la mas grande de la Repuvlika Turkana del Norte de Kibris kon un povlasion de 84.890 abitantes. Es el sentro ekonomiko, politiko y kultural del payi. La sivdad turkana esta separada del sektor grego-kipriyota de la isola por la yamada "linea vedre"; al otro lado de la linea vedre establesida por las Nasiones Unidas esta el lado gréko, yamado internasionalmente Nikosiya, ke endemas es la kapital de la Repuvlika Kipriyota‎. Konosida komo Lefkousia, Ledra o Ledrae en tiempos antikos, la sivdad fue la kapital del Reyno de Kipre desde el anyo 1192. Dempues fue parte del Reyno de Venesia en 1489 i paso a ser parte del Imperio Ottomano enel anyo 1571. El nombre kon el ke se le konose en Oksidente, *Nikosiya*, aparesio kuando yegaron los Lusignan. Los Krusados Frankos no savian dizir *Levkosía* korrektamente.

Kateggoría:Lokalidades de Evropa
Kateggoría:Lokalidades kon mas de 50.000 moradores
Kateggoría:Kipre
Knesset

**La Knesset** (**כנסת**, "assamblea" en Ivrit) (Arabo: **الكنيست**‎ al-K(e)neset) es la Asamblea Nasyonal de la Medinat Yisrael i esta konpuesta por una unika kamara de 120 deputados, para un mandato de 4 anyos, por medyo de la representasion proporsional para lístas de partido. Akorrúto, espesialmente en los ultimos anyos, se a disuelto al yamar a eleksiones antisipadas antes de ke finalize el termino para el kual a sido elejida.

Ya ke Yisrael es una demokrasia parlamentaria, las unikas eleksiyones selebradas en el paez a nivel nasyonal son las lejislativas; entonses la Knesset, una vez elekta, bushka formar de entre sus deputados una koalisyon ke konte kon la majoriya simple de las sus bankas, la ke elijira de entre los sus membros al Poder Egzekutivo (el Primér Ministro i el su gabinete). El governo deve disfrutar de konfiansa permanente de la Kneset para permaneser en el su kargo; si la Knesset aprova un boto de deskonfiyansa al Egzekutivo, endemas de darle al menos 61 myembros del parlamento apuyo a un kandidato opositor, inplika el fin de ese governo i la toma de poder del otro kandidato. Endemas la Knesset dikta leyes, supervisa la avoda del Governo Nasyonal, i tiyene tambiyen la potestad de nombrar i destituir al Presidente, ansina komo al Kontrolador del Estado, entre otras fonksiyones. Las primas eleksiyones a la Knesset se yevaron akavo el 14 de Fevrero del anyo 1949.

Yisrael tiene la kuryosidad ke las leyes aprobadas por la Knesset no deven entrar en konflikto kon las leyes organikas, ke son 'de fakto' la konstitusyon del paez (Medinat Yisrael no tiene konstitusion) ma la Knesset tene el poder de aprobar leyes organikas adisionales.

## Kompozisyon Aktuala

La 18ª Knesset fue elijida el 30 de Marso de 2009.

## Atamientos eksternos

* Pajina ofisiyal de La Knesset (en Inglez)

Kateggoría:Knesset
Kateggoría:Kiryat Amemshala
Kateggoría:Israel
Kateggoría:Vikipedya:Artikolos kon grafia ladina
Asamblea Nasyonal

La **Asamblea Nasyonal** es el organ de lejislasyon de un paez. Se dizen tanbiyen *El Parlamento*.

## Veash Tanbyen
* Asamblea Nasyonala de la Repuvlika de Azerbaidjan
* La Knesset
Suisa

La **Konfederasion Elbetika** o **Suisa** (en alman: *Schweiz*, en fransez: *Suisse*, en italiano: *Svizzera*, en romanche: *Svizra*) es un paiz federal ke se topa al sentro de Evropa Oksidentala, sin salida a la mar, ma kon coneksiones de portos a traverso del rio Rin. Tiene frontieras al norte kon Almania, al oeste kon Fransia, al sur kon Italia i al este kon Ostria i Liechtenstein.

El paiz a tenido una gran tradision de neutralidad politika i militar, por lo kualo es sede de munchas organisasiones internasionalas. El su nombre provene de uno de los kantones ke fondaron la federasion enel anyo 1291: *Schwyz* (en almán estandarisado: *Schweiz*). Es uno de los paizes mas rikos i dezvelopados del mundo.

## Etimolojia
El nombre Suisa deriva de *Schwyz*, nombre de uno de los kantones de Waldstätten ke konformaron la Antika Konfederasion Suisa.

Kateggoría:Vikipedya:Artikolos kon grafia ladina
Kateggoría:Vikipedya:Artikolos kon varias grafias
Katēggoría:Suisa
Ayroporto Internasional Ben Gurion

El **Ayroporto Internasional Ben Gurion** o **Ben Gurion Airport** (en ebreo נמל התעופה בן גוריון, *Namal HaTe'ūfa Ben Gūryōn*, en arabo مطار بن غوريون الدولي, *maṭār Ben Ghuryon ad-dawlī*) istorikamente konosido komo *Aeropuerto de Lydda (Lod)* i algumas vezes konosido por el su akronimo en ebreo: *Natbag* (en ebreo נתב"ג), es el mas grande ayroporto internasional de Yisrael. Enel anyo 2008, el ayroporto resivió 11.5 milyones de pasajeros. Se le yamaba **Aeropuerto de Lod** desde el anyo 1948 asta el anyo 1973, kuando se le troko el su nombre por el del primer Primér Ministro del paez, David Ben Gurion. El Ayroporto es la baza de las ayrolineas yisraelis El Al Israel Airlines, Israir Airlines, Arkia Israel Airlines, i Sun D'Or. Durante la anyada de los 80 i 90, fue una de las bazas de la desaparesida Tower Air.

Las ayrolíneas ke prestan servis enel Ayroporto Ben Gurion uzan tres de las katro terminales de pasajeros ke egzisten. La Terminal 3 se uza para bolos internasionales, la Terminal 1 para bolos rejionales, i la Terminal 2 para bolos de aerolíneas de basho koste. Endemas, el ayroporto tiene tres pistas de aterrizaje i se uzan endjuntamente para operasiones de volos komersiales, privados i militares.

El ayroporto está ubikado serka de la prinsipal otopista entre Yerushalayim i Tel Aviv, la Otopista 1, i es kolay de yegar en arabá o en otobus, deke las entreprisas Egged i Dan Bus ofresen rutas ke yegan al ayroporto. También la Israel Railways presta servis en treno al ayroporto en la Estasion de trénos del Ayroporto Ben Gurion i los taksis también están disponivles. Otra opsión de transporto muy uzada es un taksi-furgoneta kompartido yamado monit sherut.

El Ayroporto Ben Gurion está rekonosido komo uno de los ayroportos má seguros del mundo. La presensia de las huérsas de sekurita en el ayroporto inkluyen a las Huérzas de Defensa Yisraelis i a la polisiya. Los guardias de sekurita andan vistidos tanto de siviles komo uniformados, permitiendo la deteksiyon de un grande número de amenasas. El ayroporto nunka a tinido un avion sekostrado.

## Aerolineas ke prestan servis al ayroporto i sivdades servidas
Todos los bolos domestikos yegan a la Terminal 1, i todos los bolos internasionales yegan a la Terminal 3 

### Aerolineas de Karga
* CAL Cargo Air Lines
* DHL
* El Al Cargo
* FedEx
* Korean Air Cargo
* Royal Jordanian Cargo
* Swiss WorldCargo
* United Parcel Service

## Referensias




Kateggoría:Vikipedya:Artikolos kon grafia ladina
Modi'in

**Modi'in** es una sivdad planifikada en Yisrael, serka de Yerushalayim. Resientemente se unio a las sivdades de **Maccabim** i **Re'ut** para konformar la mueva sivdad de *Modi'in-Maccabim-Re'ut* (en ebreo מודיעין-מכבים-רעות). La sivdad esta fraguada serka de ande egzistio la antika sivdad de Modi'in, abitada por los Makkabim ke gerrearon kontro de los grégos i fondaron el reyno de los Hashmonaim, el kualo fue el ultimo estado independyénte djudio antes de la Galut.

## Istorya
La su priméra piedra fue emplasada enel anyo 1993 por el antonses primer ministro Itshak Rabin i el su fraguamyénto tuvo el su empesijo enel anyo 1994. En el mes de Djulio de 1996 fue aperturada para ser abitada, i fue nombrada "sivdad" enel anyo 2003. 

## Una sivdad modérna
Modi'in fue desinyada por el arkitekto yisraeli Moshe Safdie i kriada kon el buto de azerla una sivdad modérna, kon respekto a la natura i kon un kresimyénto armoniko, enel sentro del payis. La sivdad se ankontra enel su proseso de kresimyénto i dezvelopamiento basho kontrolo de la munisipalidad, fraguando unas 4000 kazas kada anyo, en espera de ke la sivdad alkanse tener unos 250.000 abitantes, para ansina ser la katrena sivdad mas grande del payis, dempues de Yerushalayim, Tel Aviv i Haifa, anke el govérno nasyonal tiene planos de yegar sólu asta los 120.000 abitantes. Entre los planos se ankontra ke el treno de alto prestor ke va viajar entre Tel Aviv, el Ayroporto Internasional Ben Gurion i Yerushalayim pase por la sivdad; de fákto, la Estasion Sentrala de trénos de Modi'in esta fraguada debasho de la tyerra para ekonomizar espasio, del mismo modo ke los konduktos de los servis publikos en la sivdad: luz, agua, telefon, television i de internet.

## Máales
* Ashavtim
* Aprahim
* Anahalim-Mesua
* Keremim
* Avanai Hen
* Anevi'im-Ameginim
* Atsiporim
## Sivdades ermanadas
Modi'in esta ermanada kon:
* Hagen, Almania
* Banja Luka, Bosnia i Herzegovina

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 50.000 moradores
Delta Air Lines

**Delta Air Lines** es una aerolinea de los Estados Unidos kon sede en la sivdad de Atlanta ke tyene una gran red de operasiones, bolando a sivdades en Amerika del Nord,  Amerika del Sud, Evropa, Asia, Afrika, Oryente Medio i la Mar Karibe. Delta bola a  ma de 332 sivdades en en 57 payises (sin kontar los bolos de kodiche kompartido kon otras aerolineas haverim), en los sinko kontinentes. Delta es la aerolinea ke tyene la red mas ekstensa del mundo i es la unika aerolinea grande de los Estados Unidos ke bola a Afrika.

Kateggoría:Kompanias de aviasion
Frankfurt

Yamada **Frankfurt** o "Frankfurt del Meno" (en almán "Frankfurt-am-Main") es una sivdad del sentro de Almania. Se enkontra en el estado (länder) alman de Hesse i es la sinken sivdad mas grande del paiz, dempues de Berlin, Amburgo, Munich i Kolonia; esta en el sentro del area metropolitana **Frankfurt Rhein Main**, kon sinko milyones de avitantes. Es la kapital ekonomika del paez, sede de la Bolsa de Valores de Almania i del Banko Sentral Evropeo.

En Frankfurt djuga un gran klub de futbol: El Eintracht Frankfurt, endemas de el FSV Frankfurt i el ekipo de hockey Frankfurt Lions.

## Sivdades ermanas
Frankfurt tiene munshas sivdades ermanas:

*  Lyon
*  Birmingham
*  Milano
*  Kanton
*  Budapest
*  Praga
*  Granada
*  Krakòvia
*  El Kairo
*  Tel Aviv
*  Toronto
*  Leipzig
*  Dubai
*  Chennai
*  Islamabad

Katēggoría:Lokalidades de Almania
Katēggoría:Hesse
Kateggoría:Lokalidades kon mas de 500.000 moradores
JS Kabylie

La **Jeunesse Sportive de Kabylie** (Djuventud Esportiva de Kabilia), en tamazight **Ilmezyen inaddalen iqbayliyen**, amijor konosido komo **JS Kabylie** or **JSK** (eskríto ⵊⵙⴽ en el alefbet Tifinagh), es un ekipo de futbol de la sivdad de Tizi Uzu en Arjelia. Sus prinsipales sigidores son los kabiles de la rejion, ke son etnikamente distíntos de los arabos. Ántes se yamaba **JS Kawkabi** (entre los anyos 1974 i 1977) y dempues **JE Tizi-Ouzou** (entre los anyos 1977 i 1989). Es uno de los ekipos de futbol mas rikos y azlahoso de toda Afrika, kon un presupuesto de unos 2.500.000 euros. El su estadi es el *Stade 1er Novembre*, en Tizi Uzu, kon una kapachitad de unos 20.000 espektadores, afilú para los djogos de la Kopa CAF uza el Stade 5 Juillet 1962, en la sivdad de Arjel, kon una kapachitad de 66.000 espektadores.

## Kopas ganadas

* Super Kopa CAF: 1 (1982)

* Kopa Afrikana de Kulbes Kampeones: 2 (1981, 1990)

* Kopa Afrikana de Ganadores: 1 (1995)

* Kopa CAF: 3 (2000, 2001, 2002)

* Kampeonato Nasional Arjelino: 14 (1973, 1974, 1977, 1980, 1982, 1983, 1985, 1986, 1989, 1990, 1995, 2004, 2006, 2008)

* Kopa de Arjelia: 5 (1977, 1986, 1992, 1994, 2011)

* Super Kopa de Arjelia: 1 (1992)

## Enlasos eksternos
Pajina web ofisial del ekipo

Kateggoría:Vikipedya:Artikolos kon grafia ladina

Kateggoría:Futbol
Lega de Beisbol de Yisrael

La **Lega de Beisbol de [[Medinat Yisrael|Yisrael]]** (en ebreo *ליגת הבייסבול הישראלית*, en inglez *Israel Baseball League*) es una mueva lega profesional de beisbol en Yisrael i la priméra lega de beisbol del Midio Oryente. La su priméra partida fue djugada el 24 de Djunio del anyo 2007.

## Ekipos
Los sesh ekipos son Tel Aviv Lightning, Netanya Tigers, Bet Shemesh Blue Sox, Petach Tikva Pioneers, Modi'in Miracle, i Ra'anana Express.  

## Referensias




Kateggoría:Israel
Kateggoría:Vikipedya:Artikolos kon grafia ladina
Algero

**Algero** (*l'Alguer* en katalan, *Alghero* en italiano i *S'Alighèra* en Sardo), es una sivdad chika de unos 42.000 abitantes en Italia, en la provensiya de Sassari en el nord-oeste de la adá de Sardenya. Es una sivdad pekuliar por el fakto déke una aprte de la su povlasion favla un lashon de la lengua katalana desde ke los invasores de Katalunya tomaron la sivdad i la povlaron enel anyo 1372. El katalan fue trokado komo el idióma ofisial de la sivdad por el espanyol en el syéklo XVII i dempues por el italiano. Resientemente investigasiones amostraron ke un 22.4% de la povlasion de la sivdad favla katalan algerés komo priméra lengua i un 90% la komprende. 

## La Katalunya chika en Italia
La sivdad parese un chiko pedaso de Katalunya en la adá italiana: la forma de las kazas, las murayas, el lashon de la jente i las kulás de la sivdad son tipikamente katalanas. Para protejer la kultura i el lashon de la sivdad, alkunas organisasiones komo Òmnium Cultural, el Sentro de Rekursos Pedagojikos Maria Montessori i l'Obra Cultural de l'Alguer, promoven la lashon i la kultura lokales. Resientemente, el la sivdad aperturo kursos intensivos de algueres a los sus lavoradores. Endagora, shukur a este, todos los abitantes de la sivdad pueden dirijirse en algerés a la administrasiyon sivdadana. Tambien la Generalitat de Katalunya organisa kursos de katalan a los abitantes de la sivdad. Alkunas personas yaman a la sivdad *Barseloneta*
(Barselona chika).

## Sivdades ermanas
*  Balaguer
*  Barselona 
*  Tarragona
*  Palma de Mayorka
*  Encamp

## Atamientos eksternos
* Alghero Aiguarentacar
* Noeles.net: Oja de enformasiyón en djudezmo

Kateggoría:Vikipedya:Artikolos kon grafia ladina
Kateggoría:Lokalidades de Italia
Curitiba

**Curitiba**  es la kapital del estado de Parana i la sivdad mas grande del sud del Brasil, kon 1.788.559 abitantes (2007). Es un sentro metropolitano de los mas importantes del Brasil, i lo mas importante sentro kultural i ekonimiko del sud. 

## Sivdades ermanadas

Las sivdades ermanas de Curitiba son:

## Atamientos eksternos
* https://web.archive.org/web/20140626034932/http://www.curitiba.pr.gov.br/
* http://www.curitiba-brazil.com

Kateggoría:Vikipedya:Artikolos kon grafia ladina
Kateggoría:Vikipedya:Artikolos kon varias grafias
Kateggoría:Belediyes de Brasil
Kateggoría:Lokalidades de Brasil
Kateggoría:Lokalidades kon mas de 1.000.000 de moradores
Mizmor Ojel

Se le yama *Mizmor ojel* (en ebreo *מזמור אוכל*, salmo de komida) fue eskrito por David haMelej. Tambien se le konose como *Salmo 23*. El tema de este salmo amuestra al Dio en el rol de protektor i dador de todo lo bueno. El teksto, ke es de munsha importansia tambien para los kristianos, suele ser resitado kantado, ya ke David haMelej se le konose komo el dulse kantor de Yisrael. Endemas se dize ke al resitarlo da parnasá para tener komida i sustento en la kaza; se suele resitar antes del kidush.

## Teksto en ebreo

## Teksto en djudeoespanyol
Una kansion de David: El Dio es el mi choban nada me va faltar.
En yanuras ermozas me va tener; sovre aguas trankilas me va adirijir.
La mi alma va deskansar, mi giara por kaminos de rektitud por kavza del su nombre.
Tambien kando kamine en el valey de la eskuridad, no voy tener temor al mal porke tu vas estar konmigo.
La tu vara i el tu apoyo, eyos me van konsolar.
Banyaste kon azeite la mi kavesa, la mi kupa esta yena.
Sólu lo bueno i la bondad me sigiran todos los dias de la mi vida
I permanesere en la kaza del Dio por largos dias

Kateggoría:Vikipedya:Artikolos kon grafia ladina
Shekel

El **muevo shekel** israeli (NIS por sus siglas en inglez) es la unidad monetaria de Yisrael i, endemas del dinar djordano, tambien lo es de la Autoridad Palestina. Esta dividido en 100 agorot; se le suele yamar simplemente **shekel** en singular i *shekalim* en plural.

El muevo shekel fue adoptado enel anyo 1985, en troko del shekel, a rason de 1000 antikos shekalim por kada unidad de la mueva moneda. Emitido por la Banka de Yisrael (בנק ישראל, Banq Yisra'el, en arabo بنك اسرائيل, Bank Isrā'īl), sirkulan monedas de 5 i 10 agorot i de ½, 1, 2, 5 i 10 shekalim, i bilyetes de 20, 50, 100 i 200 shekalim.

El kodigo ISO 4217 es **ILS** i la su abreviatura es el simbolo **₪**, ke es una kombinasion de las iniciales hebreas de las palavras *shekel* (**ש**) i hadash (**ח**) (*muevo*, en ebreo) o bien se abrevia **שח** (pronunciado *shakh*). Esta dividida en 100 agorot (אגורות; en singular agora, אגורה; en arabo اغورة, *agūra*). El troko esta aproksimadamente a 4.3 shekalim por dolar. 

Desde el 1 de Jenero del anyo 2003 el NIS es una moneda libremente trokavle.

## Equivalencia al trokamiento
* 1 EUR = 5.48175 ILS (29 de Jenero de 2007)
* 1 USD = 4.24899 ILS (29 de Jenero de 2007)

## Enlasos eksternos
* Banka de Israel (en inglez i ebreo)
* Monedas i bilyetos israelis desde 1948 (en inglez i ebreo)

Katēggoría:Monedas
Kateggoría:Vikipedya:Artikolos kon grafia ladina
Katēggoría:Israel
Praga

**Praga** (*Praha* en sheko) es la kapital i la mayor sivdad de la Chekia, ansina komo la kapital de la rejion de Boemia. Ubikada en las oriyas del rio Moldava, tiene aproksimadamente  1.2 milyones de abitantes. El area metropolitana de la sivdad tiene una povlasion de 1.4 milyones de abitantes. Alkunos apodos de Praga son "la sivdad de las syen kupolas", "la sivdad daurada", "Paris de los anyos 20 enlos anyos 90", "la madre de todas las sivdades" (*Praha matka měst*, en cheko) i  "el korason de Evropa".

## Istoria djudia en Praga
La sivdad de Praga tiene una istorya djudia muy grande i larga. El syeklo XVII se dize es la epoka de oro de la Praga Djudia. La komunita para ese tyempo tenia unos 15.000 abitantes, ke iva ser komo el 30% de la povlasion total de la sivdad, asiendo a la sivdad la komunita ashkenazi mas grande del; mundo i la sigunda komunita mas grande de Evropa dempues de Selanik. Entre los anyos 1597 i 1609, el *Maharal* (Djuda Loew ben Bezalel) iva ser el rabino shef de la sivdad.  Se le konsidera el mas grande haham de la istoria de la sivdad, la su tumba en el betahayim se iva ser un sitio de peregirinasyon para munshos djudios de todo el mundo.

La ekspulsion de djudios de la sivdad por Maria Teresa de Austria enel anyo 1745, asigun por la kolavorasion djudia kon la armada de Prusia iva ser un golpe basho para la komunita. Enfin, la reyna iva permitir el retorno de los djudios a la sivdad enel anyo 1748. En 1848 las portas del ghetto ivan ser avyertas. La antika máale djudia, fue renombrada *Josefov* enel anyo 1850. Má iva ser destruyida durante la limpiesa del ghetto (*asanace*, en cheko) al fin del syéklo XIX.

## Sivdades Ermanas
*  Madrid 
*  Amburgo
*  Frankfurt
*  Chicago
*  San Petersburgo
*  Phoenix
*  Mosku
*  Berlin
*  Kioto
*  Paris
*  Taipei
*  Bruselas
*  Limassol
*  Rosh HaAyin

## Referensias

## Atamientos eksternos

Kateggoría:Vikipedya:Artikolos kon grafia ladina
Katēggoría:Sivdades kapitalas
Katēggoría:Lokalidades de Evropa
Kateggoría:Chekia
Kulá Atakule

La **Kulá Atakule** es una kulá de telekomunikasyones i observasyon de 125m de altesa ke esta en la máale de Çankaya en Ankara, Turkiya, aperturada enel anyo 1989. La parte superyor de la kulá tiene una terrasa abiérta i un restorante ke torna yamado "Sevilla". Este restorante ase una aboltada kompleta de 360 grados kada 60 minutos. Arriba de este se ankontra el restorante "Dome", ke esta abasho de la kupola. Por abasho de la terrasa se ankontra el kavé "UFO". Las estrukturas de la partida de abasho de la kulá dan kavida a un sentro komersial i varios restorantes. En turko *ata* signifika *antepasado* o *padre*, biervo el kualo es mas uzado para referirse a Atatürk i *kule* signifika *kulá*. La kulá esta a 4 km al sud de la plasa Kızılay.

## Enlasos eksternos
Pajina web ofisial de la kulá

Kateggoría:Vikipedya:Artikolos kon grafia ladina
Kateggoría:Arkitektura de Turkia
Talavera de la Reyna

*Talavera de la Reyna* es una sivdad del sentro de Espanya, kapital de la komarka de las tierras de Talavera. Fundada por los celtas i konkistada por los romanos kon el nombre de **Caesarobriga** i **Medina al Talabayra** por los Arabos (en arabo طلبيرة
). Uvo grande numero de djudios en la sivdad en tiempos del kalifato Omaya de Kordoba. Avia esnogas (sinagogas) djudias, hue konkistada por Alfonso VI de Kastiya en el 1083. Aun konservase el cadjejon de los djudios.

## Akodros
### Sivdades ermanas
La Sivdad de Talavera de la Reyna konta kon munchos ermanientos:

*  Puebla de Saragosa, Meksiko

## Atamientos eksternos
* Web oficial del Ayuntamiento de Talavera de la Reina
* La Guia de Talavera de la Reina
* Web oficial Turizmo Talavera de la Reina
* El Portal de Talavera de la Reina
* Talavera se mueve

Kateggoría:Lokalidades de Kastiya-La Mancha
Kateggoría:Vikipedya:Artikolos kon grafia ladina
Kateggoría:Belediyes de Kastiya-La Mancha
Kateggoría:Lokalidades kon mas de 50.000 moradores
איסטאדוס אונידוס די אמיריקה

לוס **איסטאדוס אונידוס די אמיריקה** איס און פאאיז גראנדי קי סי טופה אינטרי לוס אוסיאנוס אטלאנטיקו אי פאסיפֿיקו. איס איל טירסיר פאאיז דיל עולם אין טירמינוס די טאמאנייו אי קונטה קון מאס די 301 מילייוניס די אבֿיטאנטיס.

טייני קומו פֿאמה לה ריפוטאסייון די סיר איל פרימיר קולוניה אנגלוסאקסונה (אינגלאאבֿלאנטיס) איניל מואיבֿו מונדו.



Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Djerevan

**Djerévan** (en armenio: *Երևան* o *Երեւան *, depende de la grafiya uzada; antikamente yamada **Erebuni**,  **Erivan** i **Erevan**) es la mas grande sivdad i endemas la kapitala de Armenia. Se topa ala beira del rio Hrazdan, i es el sentro kultural, administrativo, industryal i komersial del payis. La istorya de la sivdad tiene su empesiji enel syéklo VII, kuando la fortalesa urartiana de Erebuni iva ser fraguada enel anyo 782 BC.

Entre las fráguas má emportantes de la sivdad destakan la Katedral, el Soko i el Teatro de la Opera. La sivdad tyene 8 universitas, entre eyas la Universita Amerikana (American University of Armenia). El su ayroporto se topa en Zvartnots, a 10 km de la sivdad. Serka de la sivdad se topa el Monumento a las viktimas del djenosidio armenio, en Tsitsernakapert.


Yerevan-Republic Square-42-Marriott-2019-gje.jpg|Republic Square
Yerevan-Cascade-24-Obelisk-2019-gje.jpg|Cascade
Yerevan-2800th anniversary park-20-2019-gje.jpg|2800th anniversary park
Yerevan-Matenadaran-12-2019-gje.jpg|Matenadaran
Yerevan-Cathedral-10-west-2019-gje.jpg|Cathedral
Yerevan-Tsitsernakaberd-18-2019-gje.jpg|Tsitsernakaberd


## Sivdades ermanas
*  Mosku, Rusia
*  Rostov enel Don, Rusia
*  San Petersburgo, Rusia
*  Stavropol, Rusia
*  Volgogrado, Rusia
*  Lyon, Fransia
*  Marseya, Fransia
*  Paris, Fransia
*  Florensia, Italia
*  Karrara, Italia
*  Kyiv, Ukraina
*  Odessa, Ukraina
*  Los Anjeles, Estados Unidos 
*  Cambridge, Estados Unidos 
*  Buenos Ayres, Argentina
*  São Paulo, Brasil
*  Montreal, Kanada
*  Atenas, Gresia
*  Bratislava, Eslovakia
*  Chişinău, Moldavia
*  Minsk, Bielorusia
*  Podgorica, Montenegro
*  Tiflis, Jeorjia
*  Beirut, Libanon
*  Damask, Surya
*  Isfahan, Iran
*  Antananarivo, Madagaskar
*  Stepanakert, Nagorno-Karabah

Kateggoría:Lokalidades de Evropa
Katēggoría:Sivdades kapitalas
Kateggoría:Lokalidades kon mas de 1.000.000 de moradores
Kateggoría:Armenia
Kiryat Shimona

**Kiryat Shimona**, tambien eskrito komo **Qiryat Shemona** (en ebreo **קרית שמונה**) es una sivdad de  Yisrael. Esta ubikada en el Distrito Nord de Yisrael, a 28 km al nord de Safed i a 36 km al sudeste de la aktual Sur (Libanon). Es la unika sivdad de todo el Valey de Hula, la rejion mas al nord del paez, por la ke pasa el rio Djordan.

La sivdad fue fondada enel anyo 1950 en el lugar del antiko pueblo arabo de Khalasah, komo un lugar temporal de arrekojimento de olim. El su nombre signifika *Sivdad de los Ochu*, en onor a los ochu eroes de la antika Tel Jai.

Aktualmente fonksiona komo sentro de servisios para las komunitas rurales (los kibutzim i moshavim) del valey de Hula.

## Espor
Kiryat Shmona es la sivdad mas chika de Yisrael kon un ekipo en la Ligat ha'Al (priméra divisyon), Ironi Kiryat Shmona. El ekipo arrivo a la priméra divisyon por priméra ves al final de la temporada 2006-7.

## Sivdades ermanadas
*  Nancy, Fransia

## Enlasos eksternos

Katēggoría:Sivdades de Medinat Yisrael
Kateggoría:Vikipedya:Artikolos kon grafia ladina